Denne materialespecifikation vedrører alene rør af rustfri stållegeringer EN 1.4000-1.4999.

Rør, der er lavet af

* rent kobber,
* elforzinket stål eller
* varmforzinket stål,

kan ikke godkendes under ”Godkendt til drikkevand”-ordningen og kan derfor heller ikke mærkes under godkendelsesordningen.  Til gengæld er det vigtigt, at disse byggevarer er mærkede ”på en sådan måde, at fejlagtig brug kan undgås”. Læs mere herom i afsnit 2.4 i Vejledning om byggevarer godkendt til drikkevand, version 3.0 af 22. maj 2015.

Såfremt du ønsker at ansøge om rør af andre metaller end de ovenfor nævnte, bedes du indtil videre kontakte sekretariatet direkte på telefon eller mail.

Før du udfylder din materialespecifikation anbefales det, at du har udfyldt skemaet over produktnavne/versioner, så du har et komplet overblik over, hvilke byggevarer der indgår i din ansøgning, og hvordan du bestemmer testversionen (se nedenfor).

Skemaerne i dette dokument udvider sig, når du udfylder cellerne. Hvis du skal tilføje en ny række i skemaerne, skal du, når du står i den sidste celle i en række, trykke på tasten ”Tab” på dit tastatur.

**Oplysninger om byggevaren og dens enkeltkomponenter**
Du skal nedenfor angive oplysninger om de materialer, der indgår i den ansøgte byggevare, og som kommer i berøring med eller kan afgive stoffer til drikkevand. Du skal kun anføre oplysningerne på det detailniveau, der er nødvendigt for at oplyse ansøgningen. Hvis din byggevare udelukkende er lavet af én og samme materialetype, kan du således bare anføre ”hele byggevaren” og materialetypen i det relevante skema nedenfor.

Du skal udfylde de skemaer og rubrikker nedenfor, der er relevante for din ansøgning, og vedhæfte den udfyldte materialespecifikation til ansøgningsskemaet.

**Testversionen (den version af byggevaren, der er repræsentativ for ansøgningen)**
Alle oplysningerne i skemaerne nedenfor skal opgives ud fra den version af byggevaren, som er repræsentativ for alle de ansøgte versioner, og som ved testning ville udgøre ”worst case” i forhold til kontakt med og risiko for afsmitning af sundhedsskadelige stoffer til drikkevand.

For rør, der udelukkende består af rustfri stållegeringer EN 1.4000-1.4999, er der ikke krav om testning, og du behøver derfor ikke angive en testversion. Du bedes dog i skemaet nedenfor angive brand navn, produktnavn og overordnet vare- og serienummer for den ansøgte byggevare.

Hvis røret er forkromet eller forniklet, skal der testes for nikkel, og testversionen skal angives nedenfor. Der vil ved testning for nikkel som udgangspunkt kunne vælges en testversion med en diameter DN af vilkårlig størrelse.

Hvis du er i tvivl om testversionen, kan du afklare det med sekretariatet på mail, før du går i gang med testningen.

**Angivelse af testversionen**
I skemaet her skal du anføre testversionen af byggevaren, som du udfylder skemaerne nedenfor ud fra:

|  |  |  |  |
| --- | --- | --- | --- |
| **Brand navn** | **Produktnavn** | **Vare-/serienummer**(Valgfrit) | **Dimension: DN** |
|  |  |  |  |

Hvis der anvendes flere testversioner, skal de anføres. Der kan ikke anføres testversioner, som ikke er omfattet af ansøgningen.

**Drikkevandsberørte komponenter og materialer, der kan give risiko for afsmitning til drikkevandet**
Du skal i skemaet nedenfor anføre de materialer, der er i kontakt med eller kan give afsmitning til drikkevandet, og som i omfang (areal) og grad af berøring (tid) har væsentlig kontakt med drikkevandet (dvs. ikke kun marginal kontakt).

Nedenfor skal du angive de legeringstyper, der indgår i byggevaren, ved at udfylde skemaet i det omfang, det er relevant for din byggevare. Du skal angive rustfri stållegeringens nummer (EN). Du skal ikke vedlægge anden dokumentation for legeringstypen.

For rustfri stållegeringer af typen EN 1.4000-1.4999 er der ikke krav om testning.

Hvis røret er forkromet eller forniklet, skal der dog testes for nikkel efter skema 2 i bilag 1 i godkendelsesbekendtgørelsen. Du skal derfor i disse tilfælde vedlægge testdokumentation for nikkel udført som akkrediteret prøvning på tre prøveemner i overensstemmelse med skema 2 i bilag 1.

Du skal endvidere angive, hvis der er særlige belægninger på komponenten eller stoffer fra forarbejdningsprocesser, der kan have afsmittende effekt til drikkevandet.

|  |  |  |  |
| --- | --- | --- | --- |
| **Komponent** | **Legering****(Anfør legeringstype)** | **Forkromning/fornikling(Sæt kryds)** | **Evt. belægninger/ stoffer fra forarbejdningsproces****(Anfør)** |
|  |  |  |  |

**Erklæring om variantproduktion**
Hvis ansøgningen om byggevaren også skal omfatte variantproduktion (”on demand”), skal det produktspekter, der ønskes omfattet af godkendelsen, angives i nedenstående skema.

Variantproduktion betyder, at du gerne vil kunne producere din byggevare i varianter, der ikke eksisterer på nuværende tidspunkt, evt. ud fra kundeforespørgsler, inden for et givent produktspekter. Ved variantproduktion kan byggevaren leveres efter en særlig bestilling ("on-demand") til en konkret aftager, som bestiller samme udgave af byggevaren med hensyn til konstruktion, fremstillingsproces og materiale, men i en variant med særlige dimensioner, som ikke udgør en af de versioner, der indgår i versionslisten.

Du skal kun vælge variantproduktion, hvis det er noget, du allerede anvender i din produktion eller har konkrete planer om at anvende. Hvis du kun ønsker at markedsføre og producere de varianter, du har angivet i din liste over produktnavne/versioner, skal du ikke udfylde nedenstående skema.

Produktspekteret for variantproduktionen skal være i overensstemmelse med den eventuelle testversion af byggevaren, som ligger til grund for ansøgningen.

Ansøger erklærer på tro og love, at de variantprodukter, som virksomheden vil fremstille med henvisning til godkendelsen af den ansøgte byggevare, vil ligge inden for det angivne produktspekter.

|  |  |  |
| --- | --- | --- |
| **Brand navn** | **Produktnavn** | **Overordnet vare-/serienummer****/type /model**(Valgfrit) |
|  |  |  |

|  |
| --- |
| **Produktspekter for omfattede variant produkter** |
| *DN* | *Mindste* |  |
| *Største* |  |
| *Længde* | *Mindste* |  |
| *Største* |  |
| *Andet* |  |
| *Andet* |  |

erklæringttes eventuelt "

erklæringttes eventuelt "